Anexa
la decizia Consiliului de supraveghere
al Instituției Publice Compania „Teleradio-Moldova”

Nr. 7 din 20.02.2026
REGULAMENTUL

cu privire la modul de dare în locațiune a activelor neutilizate ale 
Instituției Publice Compania „Teleradio-Moldova” 
1. Dispoziții generale

1.1 Regulamentul cu privire la modul de dare în locațiune a activelor neutilizate ale Instituției Publice Compania „Teleradio-Moldova” (în continuare – Regulament)  stabilește modul de transmitere în folosință temporară, cu titlu oneros, a activelor neutilizate (în continuare - bunuri) ale Instituției Publice Compania „Teleradio-Moldova” (în continuare – TRM) în conformitate cu prevederile cadrului normativ. 
1.2 Prezentul regulament este elaborat în temeiul Legii privind administrarea şi deetatizarea proprietății publice nr. 121 din 04.05.2007, Hotărârii Guvernului nr. 483 din 29.03.2008 pentru aprobarea Regulamentului cu privire la modul de dare în locațiune a activelor neutilizate și Hotărârii Guvernului nr. 136 din 10.02.2009 cu privire la aprobarea Regulamentului privind licitațiile cu strigare şi cu reducere.
1.3 Veniturile TRM obținute de la darea în locațiune a activelor neutilizate sunt mijloace proprii și se utilizează conform prevederilor Caietului de sarcini și a devizelor de venituri și cheltuieli, întocmite și aprobate în modul stabilit.

1.4 Sublocațiunea sau cesionarea locațiunii poate fi efectuată numai cu consimțământul scris al directorului general TRM (în continuare – director general) și acordul Consiliului de supraveghere al IP Compania „Teleradio-Moldova” (în continuare – CS). Locatarul este obligat să informeze TRM despre intenția sa și să indice numele sau denumirea, adresa persoanei căreia intenționează să-i subînchirieze bunul sau să-i cedeze locațiunea. Termenul contractului de sublocațiune nu poate depăși termenul contractului de locațiune. 

1.5 În scopul asigurării clarității și fluidității textului, precum și pentru a evita încărcarea Regulamentului cu dublete masculin/feminin, termenii ce denumesc funcții/roluri folosiți în prezentul Regulament au forma de masculin generic și poartă un caracter incluziv/nonsexist.

2. Procedura de determinare a activelor neutilizate
2.1 Pentru determinarea activelor neutilizate ale TRM, prin ordinul directorului general TRM, se va institui Comisia pentru determinarea activelor neutilizate  constituită din 5-7 persoane. Din componența Comisiei pentru determinarea activelor neutilizate, fac parte din oficiu, reprezentanții Departamentului infrastructură și logistică, Departamentului financiar și Serviciului juridic. Funcția de președinte al Comisiei pentru determinarea activelor neutilizate va fi exercitată de reprezentantul Departamentului infrastructură și logistică.

2.2 Determinarea activelor neutilizate care pot fi propuse pentru darea în locațiune poate fi efectuată:
2.2.1. în baza rezultatelor inventarierii, desfășurate conform actelor normative;

2.2.2. la solicitarea potențialilor locatari;
2.2.3. la inițiativa Departamentului infrastructură și logistică.

2.3 În termen de 10 de zile de la survenirea situațiilor menționate la pct. 2.2. Departamentul infrastructură și logistică va înainta un demers Comisiei pentru determinarea activelor neutilizate în scopul inițierii procedurii de determinare a activelor neutilizate.
2.4 Comisia pentru determinarea activelor neutilizate în termen de 10 zile va determina bunurile neutilizate conform următoarelor criterii:

2.4.1. neutilizarea de lungă durată (mai mult de 1 an) a activelor în procesul de activitate sau conform destinației lor directe;

2.4.2. folosirea nerentabilă a activelor în legătură cu modificarea condițiilor de exploatare;

2.4.3. înlocuirea activelor cu altele mai performante;

2.4.4. inoportunitatea utilizării în continuare a activelor din cauza gradului avansat al uzurii fizice și/sau morale;

2.4.5. surplusul activelor și deficitul de personal/comenzi pentru utilizarea și exploatarea lor.

2.5 Concluziile și propunerile Comisiei pentru determinarea activelor neutilizate se consemnează în procesul-verbal semnate de toți membrii prezenți la ședință. În procesul verbal al ședinței va fi indicat descrierea bunul propus pentru a fi transmis în locațiune, motivele determinării bunului ca activ neutilizat, termenul contractului, suprafața bunurilor imobile, destinația utilizării acestora, mărimea chiriei anuale și modul de selectare a locatarului, alte informații după caz. În cazul în care membrii Comisiei vor avea opinii diferite, acestea vor fi reflectate în procesul-verbal.

2.6 Procesul-verbal al Comisiei pentru determinarea activelor neutilizate, împreună cu materialele anexate va fi transmis directorului general în termen de 10 zile de la data ședinței Comisiei.

2.7 După aprobarea de către directorul general a propunerilor Comisiei pentru determinarea activelor neutilizate, în termen de 5 zile Departamentul infrastructură și logistică va întocmi și va prezenta spre semnare directorului general, proiectul solicitării către CS, pentru obținerea acordului prealabil de dare în locațiune a activelor neutilizate la care se vor anexa următoarele documente:

2.8.1. lista bunurilor (denumirea bunului, suprafața totală/suprafața care urmează a fi transmisă în locațiune, destinația bunului, termenul locațiunii);

2.8.2. extrasul din Registrul bunurilor imobile, după caz;

2.8.3. copia procesului-verbal al comisiei pentru determinarea activelor neutilizate;
2.8.4. după caz, caietul de sarcini care va include condițiile de eligibilitate și de transmitere în locațiune;

2.8.5. alte documente, după caz.

2.8 CS analizează documentele prezentate, apreciază posibilitatea de dare în locațiune a activelor neutilizate ale TRM și, în rezultatul examinării, eliberează acordul privind darea în locațiune a acestora sau respinge propunerile prezentate. În acordul CS va fi indicat bunul acceptat pentru a fi transmis în locațiune, termenul contractului, suprafața bunurilor imobile, destinația utilizării acestora, mărimea chiriei anuale și modul de selectare a locatarului.
3. Procedura de transmitere în locațiune 
a bunurilor TRM
3.1 Transmiterea bunurilor în locațiune poate avea loc prin organizare de licitații „cu strigare”, desfășurate în modul stabilit de cadrul normativ sau prin „negocieri directe” desfășurate între Comisia de negocieri directe și potențialii locatari. 
3.2 În termen de 7 zile de la recepționarea de către TRM a acordului CS, Departamentul infrastructură și logistică va înainta un demers Comisiei de licitații pentru organizarea licitației „cu strigare” sau, după caz Comisiei de negocieri directe, pentru inițierea negocierilor directe. La demers vor fi anexate toate documentele întocmite și acumulate până la etapa inițierii procedurilor de licitație cu strigare sau negocieri directe.
3.3 În scopul asigurării participării pe scară largă a potențialilor locatari la procedurile de transmitere în locațiune, Departamentul infrastructură și logistică va asigura publicarea lunară a anunțurilor pe pagina web trm.md și în alte mijloace de informare în masă, despre bunurile disponibile pentru transmitere în locațiune.

3.4 Comisia de licitații și Comisia de negocieri directe se instituie prin ordinele directorului general, în care va fi inclus și reprezentantul propus de CS. În ordinile de constituire a Comisiei de licitații și Comisiei de negocieri vor fi incluși membrii supleanți. Atribuțiile membrilor vor fi stabilite prin ordinele de constituire.
3.5 Ședințele Comisiei de licitații și Comisiei de negocieri directe sunt deliberative dacă la ele participă cel puțin 2/3 din membri, iar deciziile se adoptă prin vot deschis, cu simpla majoritate de voturi a membrilor prezenți. Deciziile Comisiei de licitație și Comisiei de negocieri directe se consemnează în procese-verbale, semnate de membrii prezenți la ședințe. 

3.6 Fiecare membru al Comisiei de licitații și Comisiei de negocieri directe are obligația de a semna, pe propria răspundere, pentru fiecare procedură de licitație sau de negocieri directe, o declarație de confidențialitate și imparțialitate, conform anexei nr. 1 la prezentul Regulament, prin care se angajează să respecte necondiționat prevederile actelor normative, și prin care confirmă că:
3.6.1. nu este soț/soție, rudă sau afin, până la gradul al treilea inclusiv, cu una sau mai multe persoane angajate ale participantului/participanților ori cu unul sau mai mulți fondatori ai acestora;
3.6.2. în ultimii 3 ani nu a activat în baza contractului individual de muncă sau a altui înscris care demonstrează relațiile de muncă cu unul sau mai mulți dintre participanți și nu a făcut parte din consiliul de administrație sau din orice alt organ de conducere sau de administrație al acestora;
3.6.3. nu deține acțiuni sau cote-părți în capitalul social subscris al participanților.

3.7 În scopul selectării locatarilor prin licitație cu strigare, în termen de 7 zile de la recepționarea materialelor, președintele Comisiei de licitații va convoca ședința Comisiei, pentru inițierea procedurii de licitație, în conformitate cu Regulamentul privind licitațiile cu strigare şi cu reducere, aprobat prin Hotărârea Guvernului nr. 136 din 10 februarie 2009.

3.8 Valoarea inițială de expunere a cuantumului chiriei se stabilește de către Comisia de licitație în conformitate cu acordul CS.

3.9 În procesul organizării și desfășurării licitațiilor „cu strigare”, pentru selectarea locatarilor bunurilor neutilizate, secretarul Comisiei de licitații va asigura perfectarea următoarelor acte:

3.8.1. documentația lotului expus la licitație, care va consta din:

3.8.1.1. proiectul contractului de locațiune, conform anexei nr. 2 la prezentul Regulament  sau clauzele obligatorii ale acestuia;
3.8.1.2. acordul CS;
3.8.1.3. actele ce confirmă înregistrarea dreptului asupra bunurilor imobile propuse in locațiune.
3.8.2. comunicatul informativ cu privire la desfășurarea licitației, în care se va indica informația despre bunurile propuse în locațiune, amplasarea lor, data desfășurării licitației, modalitatea familiarizării potențialilor locatari cu bunurile ce se propun în locațiune și valoarea inițială a cuantumului chiriei, telefonul de contact;

3.8.3. procesul verbal al comisiei de licitații.

3.10 În cazul înregistrării la licitație a unui singur participant, Comisia de licitație va prelungi termenul de depunere a cererilor de participare cu cel puțin 15 zile. În cazul în care nu va mai fi depusă suplimentar nici o cerere, Comisia de licitație este în drept să purceadă la negocieri directe cu unicul participant.

3.11 După desfășurarea licitației „cu strigare”, în termen de cel mult 7 zile, secretarul Comisiei de licitații va transmite Departamentului infrastructură și logistică documentele din p.3.8 pentru perfectarea contractelor de locațiune, coordonarea acestora cu subdiviziunile responsabile, inclusiv Departamentul financiar, Serviciul juridic, etc., și prezentare spre semnare Directorului general, și locatarilor.

3.12 În termen de 5 zile de la semnarea contractelor, Departamentul infrastructură și logistică, va întocmi și prezenta Directorului general spre semnare proiectul demersului adresat CS cu privire la examinarea, aprobarea și înregistrarea contractelor de locațiune semnate cu câștigătorii licitațiilor, însoțit de următoarele acte: 

3.11.1. contractele de locațiune semnate – în 3  exemplare; 

3.11.2. anunțul publicat privind organizarea licitației;

3.11.3. planul încăperii;

3.11.4. caracteristica tehnică;

3.11.5. actul în baza căruia a fost aprobată expunerea la licitație, acordul CS;

3.11.6. actul care atestă dreptul asupra bunului expus pentru transmitere în locațiune.

3.11.7. procesul-verbal  ale Comisiei de licitații.
3.13 Selectarea locatarilor prin negocieri directe poate avea loc în următoarele cazuri:
3.12.1. după organizarea a 2 licitații consecutive la care nu s-a înregistrat nici un participant, pentru spațiile a căror suprafață totală pentru un singur lot nu depășește 100 m2;

3.12.2. cheltuielile de organizare a licitației nu sunt proporționale veniturilor care urmează a fi percepute din plata locațiunii pentru întreaga perioadă de valabilitate a contractului;

3.12.3. suprafața spațiului este de până la 25 m2, iar valoarea chiriei anuale nu depășește 35 de mii de lei;

3.12.4. solicitantul locațiunii este autoritate publică sau altă entitate de drept public, iar bunurile sunt proprietatea Republicii Moldova sau a unității administrativ-teritoriale;

3.12.5. spațiile pentru care se solicită încheierea contractului de locațiune fac obiectul contractelor de locațiune existente și sunt solicitate de către locatar pentru dare în locațiune, pentru un nou termen;

3.12.6. spațiile pentru care se solicită încheierea contractului de locațiune vor fi utilizate în scopuri educaționale, sportive sau socioculturale, în cazul în care există un singur solicitant pentru spațiile respective, iar locațiunea se solicită pentru câteva ore pe zi sau câteva zile pe an (maximum 8 ore/15 zile pe an).

3.14 În procesul de negocieri directe, Comisia negociază cuantumul chiriei și alte clauze esențiale ale contractului de locațiune. 

3.15 Selectarea locatarilor bunurilor neutilizate ale TRM prin negocieri directe se organizează în baza solicitării potențialilor locatari (persoane fizice sau juridice) în care se indică bunul solicitat, scopul și termenul locațiunii, la care se anexează următoarele documente în cazul: 

3.14.1. persoanelor juridice:

3.14.1.1. Extrasul din Registrul de Stat al persoanelor juridice;

3.14.1.2. Licența, autorizația de funcționare, după caz;

3.14.1.3. Documentul care atestă împuternicirea reprezentantului de a semna contractul de locațiune și buletinul de identitate a reprezentantului împuternicit.
3.14.2. persoanelor fizice:

3.14.2.1. buletinul de identitate.

3.15. În termen de 7 zile de la recepționarea solicitării potențialilor locatari privind încheierea contractului de locațiune prin negocieri directe sau modificarea suprafețelor în cazul contractelor existente, Departamentul infrastructură și logistică va verifica informația și va iniția procedura de determinare a activelor neutilizate, conform prevederilor prezentului Regulament. În cazul prelungirii termenului sau modificării cuantumului chiriei în contractele existente, nu este necesară decizia Comisiei pentru determinarea activelor neutilizate.
3.16. În termen de 7 zile de la finalizarea procedurii de determinare a activelor neutilizate Departamentul infrastructură și logistică va prezenta următoarea informație Comisiei pentru negocieri directe:
3.16.1. lipsa sau existența datoriilor solicitantului față de TRM;

3.16.2. calculul plății pentru locațiunea bunului;

3.16.3. planul bunului imobil;
3.16.4. fotografiile bunului;

3.16.5. după caz, copia contractului de locațiune/acordului adițional, semnate anterior.

3.17. Președintele Comisiei de negocieri directe, în termen de 7 zile de la recepționarea setului de documente, organizează ședința Comisiei pentru negocierea clauzelor contractului de locațiune/acordului adițional.

3.18. În termen de 7 zile de la data ședinței, secretarul Comisiei de negocieri directe, transmite Departamentului infrastructură și logistică procesul-verbal al ședinței. 

3.19.  Departamentul infrastructură și logistică, în termen de 5 zile de la recepționarea materialelor de la secretarul Comisiei de negocieri directe:

3.19.1. întocmește contractul de locațiune/acordul adițional, îl prezintă spre avizare subdiviziunilor vizate și spre semnare Directorului general și locatarului.
3.19.2. întocmește și prezintă spre semnare Directorului general proiectul demersului pentru CS, la care va anexa următoarele documente:

3.19.2.1. contractele de locațiune semnate – în 3  exemplare; 

3.19.2.2. acordul prealabil al CS privind darea în locațiune;

3.19.2.3. procesul-verbal al Comisiei de negocieri directe cu toate actele aferente procedurii de selecție prin negocieri directe și, după caz, procesul-verbal al Comisiei pentru determinarea activelor neutilizate;

3.20. În caz de aviz negativ din partea Comisiei de negocieri directe, Departamentul infrastructură și logistică informează solicitantul referitor la refuz în termen de 5 zile de la recepționarea deciziei Comisiei.

4. Contractul de locațiune

4.1. Contractul de locațiune reglementează relațiile între locator şi locatar, şi se perfectează după selectarea locatarului, şi stabilirea clauzelor contractului. Modelul contractului de locațiune se anexează.
4.2. Contractele de locațiune a bunurilor imobile încheiate pe un termen ce depășește 3 ani se înregistrează în Registrul bunurilor imobile.

4.3. Chiria se stabilește în contractul de locațiune pentru toate activele închiriate. Cuantumul chiriei nu poate fi mai mic decât cuantumul minim al chiriei, calculat conform legii bugetului de stat pe anul respectiv.

4.4. În contractele de locațiune trebuie să fie stipulat scopul folosirii bunurilor închiriate. Calculul cuantumului chiriei se anexează la contractul de locațiune și este parte integrantă a acestuia. Contractul de locațiune va conține o clauză potrivit căreia plata pentru energia electrică, termică, apă, canalizare, alte servicii prestate locatarului nu se include în cuantumul chiriei și se achită separat.

4.5. În contractele de locațiune a bunurilor trebuie să fie stipulată obligația locatarilor de a achita impozitul pe bunurile imobile, aferent imobilelor închiriate, calculat în baza informațiilor TRM privind valoarea acestora.

4.6. Contractele de locațiune încheiate în conformitate cu prevederile prezentului Regulament intră în vigoare după aprobarea și înregistrarea acestora de către CS.
4.7. CS va asigura înregistrarea contractelor de locațiune și acordurilor la acestea în subregistrul nr. 8 al Registrului patrimoniului public și administrării proprietății de stat, instituit prin Hotărârea Guvernului nr. 851/2023
4.8. Transmiterea bunurilor locatarului se efectuează prin întocmirea actului de predare-primire în locațiune, în care se indică locul și data întocmirii actului, bunurile ce se transmit, starea lor, numărul cadastral, costul de intrare, valoarea contabilă, uzura/amortizarea, valoarea reziduală și alte date de identificare, numărul și data încheierii contractului de locațiune, conform căruia se efectuează predarea-primirea în locațiune a bunurilor, etc. 
4.9. După încetarea termenului contractului de locațiune sau rezoluțiunea contractului, locatarul este obligat să restituie bunul/bunurile, prin întocmirea actului de primire-predare. Dacă, după încetarea raporturilor contractuale, locatarul nu restituie bunul închiriat, TRM va calcula plata chiriei pentru toată durata întârzierii. În cazul încetării locațiunii înainte de termenul stabilit în contract, departamentul infrastructură și logistică, în termen de 5 zile de la încetare, va întocmi și va prezenta directorului general pentru semnare un demers adresat CS pentru a anunța despre acest fapt. Pentru rezoluțiunea contractului de locațiune nu este necesar acordul CS.

4.10. În cazul în care în locațiune se dau mai multe încăperi cu diferite condiții de amplasare și de amenajare tehnică sau încăperi care vor fi utilizate în diverse scopuri, cuantumul total al chiriei se constituie din suma chiriilor calculate pentru fiecare încăpere sau grup de încăperi.

4.11. Coeficientul de piață folosit pentru calcularea cuantumului chiriei activelor neutilizate nu poate fi mai mic decât cel stabilit prin legea bugetului de stat pe anul respectiv.
4.12. La expirarea contractului de locațiune, locatarii au dreptul prioritar față de terțe persoane la încheierea contractului pe un nou termen dacă se întrunesc cumulativ următoarele condiții:

4.12.1. locatarul și-a onorat anterior pe deplin obligațiile contractuale;

4.12.2. bunul închiriat se dă în locațiune pe un nou termen;

4.12.3. locatarul este de acord cu noile condiții contractuale stabilite de TRM.

5. Dispoziții Finale
5.1. Prezentul Regulament intră în vigoare din data aprobării acestuia de către Consiliul de supraveghere al IP Compania „Teleradio-Moldova”.
5.2. Regulamentul dat poate fi modificat sau abrogat prin decizia a Consiliului de supraveghere al IP Compania „Teleradio-Moldova” în temeiul legislației în vigoare.
5.3. La data aprobării prezentului Regulament, se abrogă Regulamentul cu privire la modul de dare în locațiune a activelor neutilizate ale Instituției Publice Compania „Teleradio-Moldova” aprobat prin Hotărârea Consiliului de supraveghere al Instituției Publice Compania „Teleradio-Moldova” nr. 41 din 11.06.2019.

Anexa nr. 1
la Regulamentul cu privire la modul de dare în locațiune a activelor neutilizate ale 

IP Compania „Teleradio-Moldova”

DECLARAŢIE 

de confidențialitate  şi  imparțialitate

Prin prezenta, subsemnatul/subsemnata _________________________________________, 








(numele, prenumele și patronimicul)

membru al Comisiei de licitații/Comisiei de negocieri directe, deținând funcția de ___________________________________________________, semnez, pe propria răspundere,

 (funcția deținută)

declarația de confidențialitate și imparțialitate, prin care mă angajez să păstrez confidențialitatea informațiilor obținute în cadrul procedurii de transmitere în locațiune și să respect necondiționat prevederile actelor normative din domeniu, și prezentului Regulament, prin care confirm că:

1) nu sunt soț/soție, rudă sau afin, până la gradul al treilea inclusiv, cu una sau mai multe persoane angajate ale participantului/participanților ori cu unul sau mai mulți fondatori ai acestora;

2) în ultimii 3 ani nu am activat în baza contractului individual de muncă sau a altui înscris care demonstrează relațiile de muncă cu unul sau mai mulți dintre participanți și nu am făcut parte din consiliul de administrație sau din orice alt organ de conducere sau de administrație al acestora; 

3) nu dețin acțiuni sau cote-părți în capitalul social subscris al partocipanților.

Data _________________________
Semnătura ___________________

Anexa nr. 2
la Regulamentul cu privire la modul de dare în locațiune a activelor neutilizate ale 
IP Compania „Teleradio-Moldova”
CONTRACT  DE  LOCAȚIUNE nr. _____

mun. Chișinău 
         


        


           ,              202__
I. PĂRȚILE CONTRACTANTE

Instituția Publică Compania „Teleradio-Moldova”, reprezentată legal prin directorul general dl/dna_____________________, care activează în baza statutului, în calitate de „Locator” pe de o parte, și

________________, reprezentată prin __________________________ dl/dna _______________, care activează în baza ______________________, în calitate de “Locatar” , pe de altă parte,

au convenit să încheie prezentul Contract de locațiune, cu respectarea următoarelor clauze:

II. OBIECTUL  CONTRACTULUI

2.1. Obiectul prezentului Contract îl constituie transmiterea în posesie și folosință temporară, cu titlu oneros, fără drept de privatizare, a bunului _____________________(denumirea, locul amplasării,  suprafața, scopul folosirii), (planul – schemă al spațiului închiriat este indicat în anexa nr. 1 la prezentul contract) numit în continuare – „Bunul închiriat”, utilat în conformitate cu actul de predare - primire (anexa nr. 2 la prezentul contract).

2.2. Locatarul va utiliza Bunul închiriat exclusiv pentru ___________________________________ _______________________________________. În perioada valabilității prezentului contract nu poate fi modificată forma sau destinația Bunului închiriat. 

III. CHIRIA ȘI MODUL DE ACHITARE

3.1. Cuantumul chiriei pentru Bunul primit în locațiune se stabilește anual, conform Legii bugetului de stat și constituie ________ lei anual și respectiv ________ lei lunar, conform anexei nr. 3 și anexei nr. 4 la prezentul contract.
3.2. Chiria lunară se achită în formă de plată anticipată până la data de 10 a lunii premergătoare perioadei de calcul. Calculul chiriei urmează a fi efectuat începând cu data transmiterii Bunului în locațiune prin actul de predare-primire semnat de ambele părți până la data restituirii efective a Bunului închiriat cu semnarea de către părțile contractante a actului de primire-predare.

3.3. Plata pentru serviciile comunale, inclusiv energia electrică, întreținerea rețelelor electrice, energia termică, apă potabilă, canalizare, evacuarea deșeurilor, paza și alte servicii se achită lunar în conformitate cu indicii contoarelor, notele de plată și facturile înaintate, conform tarifelor în vigoare. Plățile menționate nu sunt incluse în cuantumul chiriei și se achită separat în termen de 5 zile din momentul facturării.

3.4 Locatorul este în drept să modifice unilateral cuantumul chiriei în cazul modificării prețurilor, tarifelor, plăților sau coeficienților conform Legii bugetului de stat și să efectueze recalcularea chiriei de la 1 ianuarie a anului în curs, iar Locatarul este obligat să accepte modificarea și să achite chiria conform calculelor noi.

3.5. Chiria lunară și alte plăți prevăzute de prezentul contract se consideră achitate în momentul înregistrării sumei corespunzătoare în contul bancar sau în casieria Locatorului. 

3.6. În cazul în care sumele achitate de Locatar vor fi insuficiente pentru stingerea integrală a sumelor devenite scadente, inițial va fi stinsă penalitatea de întârziere calculată conform prevederilor prezentului Contract, sau dobânda de întârziere, alte cheltuieli și, la urmă datoria de bază.     

IV. PLATA DE GARANȚIE

4.1. Plata de garanție echivalează cu suma unei chirii lunare și se achită în beneficiul Locatorului în termen de 5 zile de la intrarea în vigoare a prezentului Contract.

4.2. La încetarea locațiunii, plata de garanție se restituie Locatarului în termen de 5 zile bancare din ziua încetării locațiunii cu condiția că nu sunt obiecții din partea Locatorului privind executarea Contractului de către Locatar.

4.3. În cazul în care Locatorul are pretenții față de Locatar, primul este în drept să rețină plata de garanție în contul reparării prejudiciului cauzat de Locatar. Dacă plata de garanție nu acoperă în totalitate valoarea prejudiciului cauzat, repararea integrală a acestuia se efectuează de Locatar în termen de 5 zile din data recepționării reclamației înaintate de Locator. 

4.4. Pentru repararea prejudiciului cauzat Locatorului din contul plății de garanție nu sunt necesare aprobări, acorduri, etc. din partea Locatarului.

V.  DREPTURILE ȘI OBLIGAȚIILE PĂRȚILOR

5.1 Locatorul se obligă:
5.1.1 să transmită Locatarului Bunul închiriat, în termen de 5 zile de la intrarea în vigoare a prezentului Contract, cu întocmirea actului de predare – primire conform anexei nr. 2; 

5.1.2. să nu intervină în activitatea economică a Locatarului;

5.1.3. să accepte plata chiriei și altor servicii prevăzute în Contract;

5.1.4. să elibereze Locatarului facturile de plată.

5.2. Locatorul are dreptul să efectueze periodic controlul utilizării Bunului transmis în locațiune. În cazul depistării unor încălcări ale clauzelor prezentului Contract el poate obliga Locatarul să înlăture încălcările comise.

5.3. Locatarul se obligă:

5.3.1. să achite chiria lunară și alte plăți în termenele și condițiile stabilite de prezentul contract; 

5.3.2. să folosească Bunul închiriat, conform destinației indicate în Contract și să le mențină într-o stare tehnică bună;

5.3.3. să acopere cheltuielile curente de folosire și întreținere în stare normală a Bunului închiriat;

5.3.4. să repare prejudiciul cauzat Locatorului prin deteriorarea, distrugerea sau diminuarea costului Bunului închiriat în termen de până la 10 zile calendaristice din ziua survenirii acestuia; 

5.3.5. să respecte și să asigure respectarea de către persoanele cărora le-a permis folosința Bunului închiriat sau accesul la el (angajații, clienții, vizitatorii, etc.) a normelor tehnice, sanitare, antiincendiare, etc., regulamentelor interne stabilite de Locator pentru uz general;

5.3.6. să achite impozitul pentru bunurile imobiliare, aferent Bunului închiriat, conform calculelor înaintate de locator;

5.3.7. să efectueze reutilarea, reconstrucția, reparația capitală a Bunului închiriat numai cu acordul scris al Locatorului; 

5.3.8. să nu înainteze pretenții Locatorului privind compensarea valorii îmbunătățirilor Bunului închiriat sau restituirea cheltuielilor efectuate în scopul întreținerii Bunului închiriat, reparației curente sau capitale. Locatarul poate cere restituirea cheltuielilor efectuate cu scopul îmbunătățirii Bunurilor închiriate în cazul în care prin acord Locatorul s-a obligat să le compenseze;

5.3.9. să restituie Locatorului Bunul închiriat în termen de 10 zile de la data încetării efectelor contractului de locațiune într-o stare bună, ținându-se cont de uzura normativă pe parcursul închirierii;

5.3.10. în cazurile de forță majoră Locatarul se obligă să ia măsuri urgente pentru lichidarea urmărilor acestora, cu informarea în termen cât mai restrâns a organelor de resort și a Locatorului despre survenirea acestora; 

5.3.11. să difuzeze publicitatea exterioară și interioară, să plaseze informații, prin sisteme de comunicare vizuală, ce includ afișe, panouri, standuri, instalații și construcții, situate separat sau pe pereți, uși, geamuri, acoperișuri precum și în interiorul clădirilor doar cu acordul scris al Locatorului și cu condiția obținerii de către Locatar a autorizațiilor necesare, de la organele competente;

5.3.12. să nu intervină în rețelele inginerești, care sunt amplasate în interiorul sau exteriorul Bunului închiriat, fără permisiunea în scris a Locatorului;

5.4. Locatarul este în drept să dea Bunuri închiriate în sublocațiune sau să cesioneze locațiunea numai cu consimțământul scris al Locatorului. Pentru aceasta, el este obligat sa-l informeze pe Locator despre intenția sa și să indice numele sau denumirea, adresa persoanei căreia intenționează sa-i subînchirieze bunul sau sa-i cedeze locațiunea.

VI. CONDIȚII SPECIALE PRIVIND FOLOSIREA

BUNULUI ÎNCHIRIAT

6.1. Locatarul acceptă Bunul închiriat în starea lui actuală.

6.2. Locatorul nu este obligat să efectueze reparația capitală a Bunului închiriat.

VII. RESPONSABILITATEA PĂRȚILOR

7.1. În cazul în care Locatarul încalcă termenul de plată a chiriei lunare, a plății de garanție sau a altor plăți prevăzute de prezentul Contract, acesta este obligat să plătească în favoarea Locatorului penalitate în mărime de 0,1 % din suma neplătită pentru fiecare zi de întârziere. 

7.2. În cazul în care Locatarul nu restituie Bunul închiriat după încetarea raporturilor contractuale dintre Părți, acesta este obligat să plătească în favoarea Locatorului, pe lângă chiria pentru toată durata întârzierii și penalitatea în mărime de 10 % din chiria lunară pentru fiecare zi de întârziere. 

7.3. În cazul în care Locatarul încalcă termenul de reparare a prejudiciului cauzat stabilit în pct. 5.3.4. al prezentului Contract, acesta este obligat să plătească în favoarea Locatorului penalitate în mărime de 10 % din chiria lunară pentru fiecare zi de întârziere. 

7.4. Pe lângă sancțiunile prevăzute de prezentul Contract, Locatarul este obligat să repare Locatorului prejudiciul cauzat în partea neacoperită de penalitate, inclusiv venitul ratat.

7.5. Locatarul este obligat să repare prejudiciul cauzat bunurilor Locatorului, altor decât Bunul închiriat, de către persoanele cărora le-a permis folosința Bunului închiriat sau accesul la el (angajații, clienții, vizitatorii, etc.).

7.6. Locatarul este responsabil pentru obținerea autorizațiilor (sanitare, antiincendiare, etc.) necesare pentru desfășurarea activității acestuia.

7.7. În cazul neachitării chiriei și altor plăți prevăzute de prezentul Contract, în termen de 10 zile de la data expirării termenului de plată, Locatorul este în drept să deconecteze energia electrică, apa potabilă sau alte servicii în spațiile/suprafețele închiriate de Locatar. Deconectarea se va efectua cu un preaviz în scris expediat prin scrisoare recomandată pe adresa Locatarului indicată în Contract. Nerecepționarea avizului de către Locatar, din motive ce nu pot fi imputate Locatorului, nu împiedică Locatorul să efectueze deconectarea energiei electrice, apa potabilă sau a altor servicii. Locatorul nu poartă răspundere pentru bunurile deteriorate ale Locatarului și/sau a venitului ratat, soldate ca rezultat al deconectării energiei electrice, apei potabile sau altor servicii, pentru datoriile acumulate.

VIII. MODIFICAREA ȘI REZOLUȚIUNEA CONTRACTULUI 

8.1. Modificarea clauzelor Contractului de locațiune, prelungirea termenului acestuia se efectuează cu acordul părților contractante, fiind valabile doar după aprobarea acestora de către Consiliul de supraveghere.

8.2. La expirarea Contractului de locațiune, Locatarul are dreptul prioritar față de terțe persoane la încheierea Contractului pe un nou termen dacă se întrunesc cumulativ următoarele condiții: 

a) Bunul închiriat se dă în locațiune pe un nou termen;

b) Locatarul și-a onorat anterior pe deplin obligațiile contractuale; 

c) Locatarul este de acord cu noile condiții contractuale stabilite de Locator.

8.3. Contractul de locațiune poate fi rezolvit la cererea părților în următoarele cazuri:

8.3.1. încălcarea  de către cealaltă parte a clauzelor prezentului Contract;

8.3.2. folosirea Bunurilor închiriate de către Locatar în alte condiții și scopuri decât cele stipulate în prezentul Contract;

8.3.3. subînchirierea Bunurilor care constituie obiectul prezentului Contract fără acordul scris al Locatorului;

8.3.4. nerespectarea regulilor de exploatare a Bunurilor închiriate, precum și a celor sanitare și antiincendiare;

8.3.5. efectuarea reconstrucțiilor și reutilărilor Bunurilor fără acordul scris al Locatorului;

8.3.6. amestecul Locatorului în activitatea economică a Locatarului;

8.3.7. încălcarea termenelor de transmitere a Bunurilor către Locatar;

8.3.8. neachitarea chiriei în decursul a o lună din ziua expirării termenului stabilit.

8.4.În cazul rezoluțiunii contractului în temeiul prevederilor pct. 8.3.1., 8.3.2., 8.3.3., 8.3.4., 8.3.5. și 8.3.8. din Contract, Locatorul v-a notifica Locatarul cu 15 zile până la data rezoluțiunii. 
8.5. În cazul necesității de producere, Contractul de locațiune poate fi rezolvit din inițiativa Locatorului, notificându-l în scris pe Locatar cu 30 zile până la data rezoluțiunii.

8.6. Locatorul este în drept de a rezolvi Contractul în mod unilateral, notificând Locatarul în prealabil cu 30 de zile până la data rezoluțiunii. Locatorul nu este obligat să compenseze Locatarului eventualul prejudiciu suportat în rezultatul rezoluțiunii Contractului.

8.7. În cazul rezoluțiunii contractului din inițiativa Locatorului, în temeiurile prevăzute la pct. 8.3., 8.4., 85, și 8.6, din Contract, precum și în alte temeiuri prevăzute de cadrul normativ, contractul se consideră rezoluționat la data indicată în notificarea de rezoluțiune. La data rezoluțiunii contractului, încetează dreptul Locatarului privind posesia și folosința bunului închiriat, respectiv, dreptul privind posesia și folosința bunului închiriat trece la Locator, ultimul fiind în drept să decidă  cu privire la modalitatea valorificării în continuare a bunului. Dacă la data rezoluțiunii contractului Locatarul nu a eliberat spațiile/bunurile închiriate, bunurile – proprietatea Locatarului din spațiile respective se consideră lăsate de Locatar pentru păstrare la Locator. Locatorul este liber să decidă locul și condițiile păstrării bunurilor,  iar Locatarul este obligat să achite Locatorului toate cheltuielile și prejudiciile cauzate în legătură cu neeliberarea în termen a spațiilor precum și pentru păstrarea bunurilor.
8.8. Locatarul este în drept să ceară rezoluțiunea prezentului Contract nu mai devreme decât peste două luni de la data curgerii termenului locațiunii, cu condiția înștiințării Locatorului cu 30 zile până la data rezoluțiunii. 

IX. DISPOZIȚII FINALE

9.1. Prezentul Contract se consideră încheiat în ziua semnării lui de către Părți, intră în vigoare la data aprobării acestuia de către Consiliul de supraveghere al Furnizorului public național de servicii media – Compania „Teleradio-Moldova”, fiind valabil pe o perioadă de ______ (zile, luni, ani) de la data semnării lui de către Părți.

9.2. În cazul în care una din prevederile prezentului Contract este considerată nevalidă sau ilegală, sau nu poate fi executată în conformitate cu orice reglementare legală sau de ordine publică, toate celelalte prevederi ale prezentului Contract vor rămâne în deplină vigoare și efect. În momentul stabilirii faptului că una din prevederi este nevalidă, ilegală sau nu poate fi executată, părțile vor negocia, cu buna credință, modificarea prezentului Contract, astfel, încât respectiva prevedere să devină legală, valabilă și executorie și să reflecte intenția inițială a Părților, într-un mod reciproc acceptabil. 

9.3. Toate anexele la prezentul Contract constituie parte integrantă ale acestuia. 

9.4. La data intrării în vigoare a prezentului Contract, toate acordurile, corespondența, angajamentele verbale/scrise dintre Părți, datate anterior își pierd valabilitatea.

9.5. Toate divergențele apărute pe marginea prezentului Contract, vor fi soluționate de către Părți pe cale amiabilă. În cazul nesoluționării divergențelor pe cale amiabilă, Părțile le vor înainta spre soluționare instanțelor judecătorești naționale, în conformitate cu legislația în vigoare.

9.6. În cazul schimbării adreselor, numerelor de telefon, fax, altor date indicate în prezentul Contract, reorganizării, Părțile sunt obligate să se înștiințeze reciproc, în scris, în decurs de 7 zile calendaristice de la momentul intervenirii schimbărilor. Partea care nu execută corespunzător obligația de a comunica modificările survenite, suportă toate consecințele survenite. În cazul dat, notificarea se consideră comunicată, dacă a fost efectuată conform pct. 9.7. din Contract.
9.7. Înștiințările și/sau comunicările între Părțile contractante transmise prin intermediul scrisorilor recomandate cu aviz de recepție distribuite de Î.S. „Poșta Moldovei”, și se consideră a fi recepționate în momentul însemnării primirii acestora de către destinatar, sau returnării trimiterii poștale către expeditor cu mențiunea corespunzătoare, efectuată de Î.S. „Poșta Moldovei”.

9.8. În cazul în care înștiințările și/sau comunicările sunt transmise prin intermediul serviciilor faxcsimilului sau poșta electronică, acestea se consideră recepționate în ziua lucrătoare ulterioară zilei în care datează expedierea lor.

9.9. Prezentul Contract este întocmit în 2 exemplare, fiecare având aceeași putere  juridică.

9.10. La prezentul contract se anexează:

1. Schema suprafață/încăperea/imobilul închiriat (anexa nr. 1):

2. Actul de predare primire (anexa nr. 2);

3. Calculul pentru locațiune (anexa nr. 3);

4. Coeficienții de calcul a locațiunii (anexa nr. 4);

5. Extrasul din registrul de stat al persoanelor juridice/organizațiilor necomerciale – copie autentificată de Locatar (anexa nr. 5);

6. Împuternicirile persoanei care semnează contractul (în cazul în care contractul va fi semnat de o altă persoană decât administratorul indicat în Extrasul din registrul de stat al persoanelor juridice/organizațiilor necomerciale) (anexa nr. 6)

  X. DATELE JURIDICE, POȘTALE ȘI BANCARE ALE PĂRȚILOR:
	Locator:

Furnizorului public național de servicii 

media – Compania „Teleradio-Moldova” 

Mun. Chișinău, str. Miorița 1

tel. 022 721047 fax 022 723352

c/f 1004600050558 

BC Moldova-Agroindbank SA suc. Nr.16 

IBAN MD33AG000000022512706126

c/b AGRNMD2X451

BC Moldinconbank SA suc. Telecentru

IBAN MD47ML000000002251206328

c/b MOLDMD2X306
	
	Locatar:

______________________________

str. ____________ (of.) _________

tel. ___________, fax ___________, 
e-mail_________________________

c/f ____________________
BC ___________________ SA 

IBAN __________________

c/b _______________________


Director general
  
    _____________

Administrator _______________
                     L.Ș.                                                                                                     L.Ș.


Anexă nr.1

la contractul nr. ____

din _______________

Schema spațiului închiriat

Director general

____________


Administrator
 
_______________
                     L.Ș.                                                                                                     L.Ș.

Anexă nr.2

la  contractul nr. _____

din ___.___.202__

ACT din __.__.202__

de predare - primire a Bunului închiriat 

În conformitate cu prevederile contractului de locațiune nr. _____ din ___.___.202__, Furnizorului public național de servicii media – Compania „Teleradio-Moldova” transmite, iar ______________ primește în posesiune și folosință temporară suprafață/încăperea/imobilul de ____ m2, situată în mun. Chișinău, șos. Hîncești 64/str. Miorița1, după cum urmează

	Nr.
	Bunul
	Cantitatea
	Calitatea
	Numărul cadastral
	Costul de intrare
	Valoarea contabilă
	Uzura/amortizarea
	Valoarea reziduală

	1.
	
	
	
	
	
	
	
	

	2.
	
	
	
	
	
	
	
	

	3.
	
	
	
	
	
	
	
	


Descrierea stării tehnice a încăperii/suprafeței. Încăperea/suprafața este alimentată cu:

1. Energie electrică – (contor/fără contor);

2. Energie termică – (contor/după metraj);

3. Apă și canalizare – (contor/fără contor);

4. Salubrizare – conform calculului;

5. Energie electrică ascensor – conform calculului;

6. Deservirea tehnică a ascensorului – conform calculului.

	Pentru Locator: 

A predat: ___________________

_____________________

A aprobat: Director general

________________________            
	Pentru Locatar:

A primit: Administrator _______________

_______________ _______________

